
РЕПУБЛИКА БЪЛГАРИЯ
Заместник-министър на земеделието и храните

………………………………… г.

ОДОБРИЛ,
МИНИСТЪР:
Д-Р ГЕОРГИ ТАХОВ
ДО
МИНИСТЪРА НА ЗЕМЕДЕЛИЕТО И ХРАНИТЕ
Д-Р ГЕОРГИ ТАХОВ



ДОКЛАД
от доц. д-р Деян Стратев – заместник-министър на земеделието и храните


Относно: Проект на Наредба за отменяне на Наредба № 8 от 2015 г. за фитосанитарния контрол (обн., ДВ, бр. 19 от 2015 г.)


УВАЖАЕМИ ГОСПОДИН МИНИСТЪР,
На основание чл. 11, ал. 3 от Закона за нормативните актове внасям за издаване проект на Наредба за отменяне на Наредба № 8 от 2015 г. за фитосанитарния контрол (обн., ДВ, бр. 19 от 2015 г.; изм. и доп., бр. 31 от 2018 г. и бр. 66 от 2019 г.).

Причини, които налагат приемането на акта 
Наредба № 8 от 2015 г. за фитосанитарния контрол е издадена на основание  чл. 16, ал. 2 от Закона за защита на растенията. До момента законът е претърпял няколкократни изменения, в резултат на което законовата делегация за издаването на наредбата е отпаднала и се налага нейното отменяне.
Промените в Закона за защита на растенията обнародвани в „Държавен вестник“, бр. 65 от 2020 г. са във връзка с прилагането от 14 декември 2019 г. на Регламент (ЕС) 2016/2031 на Европейския парламент и на Съвета от 26 октомври 2016 година за защитните мерки срещу вредителите по растенията, за изменение на регламенти (EС) № 228/2013, (EС) № 652/2014 и (EС) № 1143/2014 на Европейския парламент и на Съвета и за отмяна на директиви 69/464/EИО, 74/647/EИО, 93/85/EИО, 98/57/EО, 2000/29/EО, 2006/91/EО и 2007/33/EО на Съвета (OB L 317, 23.11.2016 г.) (Регламент (ЕС) 2016/2031)“. 

Цели
С проекта на Наредба за отменяне на Наредба № 8 от 2015 г. за фитосанитарния контрол се цели отмяна на акт с отменено правно основание.

Очаквани резултати от прилагането на акта
Съгласно чл. 288 от Договора за функционирането на Европейския съюз (предишен чл. 249 от Договора за създаване на Европейската общност), всеки един регламент на Европейския съюз е „задължителен в своята цялост и се прилага пряко във всички държави членки.“ 
С проекта на Наредба за отменяне на Наредба № 8 от 2015 г. за фитосанитарния контрол се цели постигането на яснота и правна сигурност относно пълното и пряко прилагане на Регламент (ЕС)2016/2031 за защитните мерки срещу вредителите по растенията и актовете по неговото прилагане.

Анализ на съответствие с правото на Европейския съюз
Проектът на нормативен акт не съдържа разпоредби, транспониращи актове на институции на Европейския съюз, поради което не е приложена таблица на съответствието с правото на Европейския съюз.

Финансови и други средства, необходими за прилагането на новата уредба
Приемането на проект на акт не води до въздействие върху държавния бюджет. За приемането на проекта не са необходими допълнителни разходи/трансфери/други плащания по бюджета на Министерството на земеделието и храните.

Информация за проведени обществени консултации
На основание чл. 26, ал. 3 и 4 от Закона за нормативните актове проектите на наредба и доклад (мотиви) са публикувани на интернет страницата на Министерството на земеделието и храните и на Портала за обществени консултации за срок от 30 дни за предложения и становища от заинтересованите физически и юридически лица.
Съгласно чл. 26, ал. 5 от Закона за нормативните актове справката за отразяване на постъпилите предложения и становища от обществената консултация, заедно с обосновка за неприетите предложения е публикувана на интернет страницата на Министерството на земеделието и храните и на Портала за обществени консултации.

Проектът е съгласуван в съответствие с Правилата за изготвяне и съгласуване на проекти на актове в системата на Министерството на земеделието и храните. Направените целесъобразни бележки и предложения са отразени.

УВАЖАЕМИ ГОСПОДИН МИНИСТЪР,
Във връзка с гореизложеното предлагам да издадете предложената Наредба за отменяне на Наредба № 8 от 2015 г. за фитосанитарния контрол (обн., ДВ, бр. 19 от 2015 г.; изм. и доп., бр. 31 от 2018 г. и бр. 66 от 2019 г.).

	Приложение: 
	1. Наредба за отменяне на Наредба № 8 от 2015 г. за фитосанитарния контрол (обн., ДВ, бр. 19 от 2015 г.);
1. Справка за отразяване на постъпилите становища от вътрешноведомственото съгласуване;
1. Постъпилите становища от вътрешноведомственото съгласуване;
1. Справка за отразяване на постъпилите предложения и становища от обществената консултация;
1. Постъпилите предложения и становища от обществената консултация.

